da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da de en da da de de de de en da da da da da da da da en da da sl nb nl nb da da da sv da nb da sv nl nl en en nl en en de en en en da en da da da da da da da sv da da da da da da da da da da da da da da da da da da da da da de da nb zh la en en nl da en sv da da da da da da da sv da sv sv da da da da da
Forundersøgelse viser potentiale: Kvorning lavbundsprojekt realiseres som klima-lavbundsprojekt
Skal jeg have tilladelse til min aktivitet?
Græsning og helårsgræsning i naturen
SHL Klima-projekt i Illerup Ådal skal sikre fortidsminder og fremtidsdrømme
Information til ryttere i Blåbjerg Plantage
Lægmandsrapporten for Lifeprojektet Råbjerg Mose
Det Grå Fyr åbner den 21. april
Det Grå Fyrs Venner
SHL Nyt ørnekuld er på vej i Sønderskoven
SHL Generalforsamling i Harrild Hedes Venner
SHL Ny skov skyder snart op ved Geding
SHL Gåtur i mørket ved Høgdal
SemiAquaticLIFE vandhuller i Sønderjylland
Ta´ bilen med på skovtur
Forundersøgelse viser potentiale: Kvorning lavbundsprojekt realiseres som klima-lavbundsprojekt
Forundersøgelse viser potentiale: Kvorning lavbundsprojekt realiseres som klima-lavbundsprojekt
Tirsdag den 27. april 2021 blev de berørte lodsejere præsenteret for forundersøgelserne til Kvorning lavbundsprojektet i Nørreådalen ved Viborg.
Resultaterne af undersøgelsen viste, at der er mulighed for at realisere et projekt på ca. 430 hektar i området som et klima-lavbundsprojekt. Dermed kan projektet rykke videre fra den indledende, undersøgende fase til realiseringsfasen.
Kvorning Klima-lavbundsprojekt forventes realiseret enten i løbet af efteråret 2022 eller i foråret 2023.
I projektet vil der ske en ændring af områdets afvanding ved at sløjfe eller hæve bunden i områdets mange grøfter og dræn. Derudover genslynges flere af de mindre vandløb og landbrugsdriften ekstensiveres. Det betyder at området bliver mere vådt og CO2 tilbageholdes i jorden.
Bidrager til reduktion af drivhusgasser
Projektet i Kvorning skal overordnet – sammen med andre kommende klima-lavbundsprojekter - være med til at reducere CO2 og understøtte målet om at reducere Danmarks udledning af skadelige drivhusgasser med 70 % frem mod 2030.
Samtidig kan indsatsen understøtte andre hensyn, særligt i forhold til natur, miljø, klimatilpasning samt friluftslivets adgang til naturområderne.
Klima-lavbundsprojekter handler om at tage kulstofholdige landbrugsjorder ud af drift og hæve vandstanden på arealerne for at reducere landbrugets udledning af CO2 og andre klimagasser.
Mindre CO2 og bedre vandløbskvalitet
Det er beregnet at projektet i Kvorning vil bidrage til en samlet reduktion på 5.676 tons CO2-ækvivalenter/år. Hvilket vil sige 13,2 tons CO2-ækvivalenter/år/hektar.
Ekstensiveringen af projektområdet samt projektets tiltag vil også bidrage med samlet kvælstofreduktion til Randers Fjord på 13 tons/år og forbedre vandløbskvaliteten i flere af de mindre vandløb.
Mere sammenhængende, varieret og dynamisk natur
Projektet er beliggende i Natura 2000 område nr. 30 Lovns Bredning, Hjarbæk Fjord og Skals, Simested og Nørre Ådal samt Skravad Bæk. Det vurderes i forundersøgelsen, at projektet ikke vil påvirke de værdifulde naturarealer negativt.
Tværtimod, så vil naturen i området bliver mere sammenhængende og ådalen vil blive genskabt mere varieret og dynamisk, fordi hydrologien bliver mere naturlig og landbrugsarealerne tages ud af drift.
Jordfordeling er nøglen til realisering
Kvorning klima-lavbundsprojekt realiseres ved at gennemføre en stor jordfordeling, hvor arealer samles i større enheder.
Når arealerne samles i større enheder, forbedres den fremtidige mulighed for at ådalen kan komme i en græsningsdrift til gavn for både flora og fauna. Samtidig får landmænd mulighed for at tage jord ud af drift til natur og miljøformål, for til gengæld at få god landbrugsjord som erstatning.
Jordfordelingen vil blive integreret med den igangsatte Multifunktionelle Jordfordeling i Nørreådalen. Hermed tilgodeses flere ønsker og behov i området som fx rekreative formål, indsatser der forbedrer biodiversitet, grundvandsbeskyttelse og arrondering af landbrugsejendomme.
Lokal landsskabsstrategi sætter retning
I løbet af foråret 2021 arbejder Viborg kommune parallelt med at lave en lokal landsskabsstrategi for den del af Nørreådalen, som ligger i området syd for Ørum og omkring Øby og Kvorning.
Strategien skal beskrive, hvad landmænd, brugere, jordejere, lokalsamfund, erhverv og bosiddende har af interesser for udvikling i området.
I strategien skal der være visioner og mål. Det kan være for landbrug, natur, friluftsliv, kultur, lokal udvikling eller andet.
Den lokale landskabsstrategi bliver dermed et redskab for jordfordelingsplanlæggeren til, at jordfordelingerne i området understøtter arbejdet med at nå i mål med mange af de lokale ønsker for områdets udvikling.
Projektområde - Klima-lavbundsprojekt Kvorning.
For mere information om projektet kontakt da projektleder Martin Nissen Nørgård, Naturstyrelsen Himmerland på 93 56 41 00.
Forundersøgelse af lavbundsprojekt i Nørreådalen ved Kvorning
Klima-lavbundsprojekt ved Kvorning i Nørreådalen
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden